ועדת הכלכלה, כנסת 20, פרוטוקול מספר 535, 2017-06-28 09:30

איתן כבל: בוקר טוב.

איתן כבל: אני מתכבד לפתוח את ישיבת ועדת הכלכלה.

איתן כבל: היום יום רביעי, פעם אחת כי טוב.

איתן כבל: כל בוקר אני חוזר על זה עם הבנות שלי כשאני עושה את הפיזור – הן יודעות, היום יום רביעי – פעם אחת כי טוב.

איתן כבל: חוץ מיום שלישי, כמובן.

איתן כבל: גברתי, מנהלת הוועדה, היועצת המשפטית, הרשמת, אימפריית הדוברים, כמנהג החלטתי שאנחנו נתחיל את היום בהקראת שיר.

איתן כבל: אז אנחנו ממשיכים בו.

איתן כבל: אני רוצה להקריא שיר של נתן אלתרמן.

איתן כבל: אל תדאגו, כל מי שעוקב, אנחנו נרחיב את הרפרטואר שלנו, כולל ר' שלום שבזי.

איתן כבל: עוד חוזר הניגון שזנחת לשווא, והדרך עודנה נפקחת לאורך וענן בשמיו, ואילן בגשמיו, מצפים עוד לך, עובר אורח והרוח תקום ובטיסת נדנדות יעברו הברקים מעליך וכבשה ואיילת תהיינה עדות שליטפת אותן והוספת לכת.

איתן כבל: שידיך ריקות ועירך רחוקה, ולא פעם סגדת אפיים וחורשה ירוקה ואישה בצחוקה בצמרת גשומת עפעפיים.

איתן כבל: האמת היא שכל פעם אני נדהם.

איתן כבל: אני לא בן אדם קנאי בהגדרה.

איתן כבל: אבל אם יש משהו שאני תמיד מקנא זה ביכולת של משוררים וסופרים – הגדולים ביותר – להוציא מילים שאתה פשוט לא מבין איך בן תמותה יכול לכתוב בצורה כזאת.

איתן כבל: אז אנחנו מתחילים את הדיון.

איתן כבל: מה עם יואל?

<קריאה: יואל מגיע עוד דקה.

איתן כבל: בסדר.

איתן כבל: אם זה דקה נחכה.

איתן כבל: חנה, אתם באתם בדברים עם יואל?

איתן כבל: אני זוכר בזמנו שביקשתי שיתקיים שיח על העניינים האלה.

<חנה וינשטוק טרי: היה שיח רב עוד בהכנה לקריאה ראשונה.

איתן כבל: זה אני זוכר.

איתן כבל: בגלל זה קידמנו את זה.

איתן כבל: הלכנו, חזרנו, שרנו, הקראנו שיר.

יואל חסון: באמת?

איתן כבל: כל יום.

יואל חסון: כל יום אתה מקריא שיר?

יואל חסון: מה אתה אומר?

איתן כבל: כן.

יואל חסון: אני אבוא יותר.

<לאה ורון: אבל בזמן.

יואל חסון: סליחה, המנהלת.

איתן כבל: בוקר טוב, אח שלי, יואל.

איתן כבל: אתה רוצה לומר כמה מילים במעבר בין ראשונה לבין הכנה לשנייה ושלישית?

יואל חסון: קודם כול, תודה לך, אדוני היושב-ראש, על קידום של החוק הזה.

איתן כבל: תודה למנהלת.

יואל חסון: תודה למנהלת ששיבצה את זה בלו"ז.

יואל חסון: ותודה לאימא שלי שהביאה אותי עד הלום.

יואל חסון: להורי, מה שנקרא.

איתן כבל: גם לציפי, אם כבר מדברים.

יואל חסון: מגיע לה.

יואל חסון: מגיע לה יותר, בעיני.

איתן כבל: טוב, דבר, אח שלי.

יואל חסון: הצעת החוק נולדה כהצעת חוק פרטית.

יואל חסון: המטרה היא לייעל את היכולת של הצרכן לבטל את העסקה.

יואל חסון: היו גם דיונים לקראת קריאה ראשונה בינינו לבין הממשלה, ולקראת הדיון עכשיו עשינו שיחות טלפון, ונראה שאנחנו פחות או יותר מסונכרנים ויודעים מה אנחנו רוצים.

יואל חסון: המטרה היא להתקדם ולהכין את החוק להצבעה.

איתן כבל: בסדר גמור.

יואל חסון: בהמשך תהיה לי הערה, אבל כשנגיע - - אני אפתח כמה דקות כיוון שאנחנו בקריאה שנייה ושלישית, והדברים די ברורים, אני אאפשר גם לגיל וגם ליעל לומר כמה מילים, התייחסות במקרו, ונחזור להקראה ונתקדם.

יואל חסון: בבקשה, גיל.

<גיל ברגפוינד: בוקר טוב, כבוד היושב-ראש.

<גיל ברגפוינד: אני כלכלן במועצה הישראלית לצרכנות.

<גיל ברגפוינד: המועצה מברכת על הצעת החוק.

<גיל ברגפוינד: אבל לתחושתנו, המהפכה האמיתית יכולה להתרחש כשיהיה אפשר לעשות את הביטול של העסקאות בתחום הסלולר דרך האינטרנט.

<גיל ברגפוינד: אנחנו מקבלים הרבה מאוד תלונות על כך שלמרות שנעשים ניסיונות של ניתוקים ושינויים עדיין חברות התקשורת למיניהן ממשיכות להתנהל בצורה שמקשה על הניתוק, וצרכנים בעצם ממשיכים לשלם.

<גיל ברגפוינד: לכן אנחנו מבקשים קודם כול להבהיר שתהיה אפשרות רחבה שתכף אבהיר אותה, לבטל דרך האינטרנט, למרות שזה מופיע בסעיף.

<גיל ברגפוינד: מעבר לזה מכיוון שהביטול הוא דרך האינטרנט יש כיוונים חד-צדדיים.

<גיל ברגפוינד: חברות התקשורת מחזיקות אתרי אינטרנט, ואנחנו מבקשים לקבוע שתהיה אפשרות לקבל אישור על בקשת הביטול.

יואל חסון: איזו אפשרות תהיה?

<גיל ברגפוינד: הרי כשאנחנו נכנסים לאתר אינטרנט אנחנו כותבים את הבקשה לניתוק ולא מקבלים אסמכתא.

<גיל ברגפוינד: אני רוצה שתהיה אפשרות לקבל אסמכתא בכתב למייל שלפיה, קיבלו את זה, ואכן תנותק תוך יום או יומיים כפי שצריך, אבל שיהיה ברור.

<גיל ברגפוינד: כרגע המציאות היא שזה לא קיים, וצרכנים פשוט ממשיכים לשלם חודשים ושנים קדימה.

<גיל ברגפוינד: התלונות מעידות על זה.

איתן כבל: אני רוצה לשתף אתכם בעניין אחר – טלפוניה.

איתן כבל: אני מאלה שמהם הגופים מתפרנסים.

איתן כבל: זאת אומרת משלם, לא שואל, לא כלום.

איתן כבל: כבר עשו חבילות חדשות, ובכלל משלמים גרושים, אבל אותי עדיין טוחנים.

איתן כבל: הרי למה שיטרחו להודיע לי שיש מסלול חדש?

איתן כבל: במקרה לא מזמן שלחו לאשתי הודעת מסרון ולי מכתב.

איתן כבל: אני מסתכל, ואומר לי, עצמו, מה זה?

איתן כבל: אני כבר לא גר ב-ה' באייר 20 שנה.

איתן כבל: מי ביקש מכם להתחבר?

איתן כבל: איך אתם מודיעים לי שהתנתקתי אם לא ביקשתי בכלל להתחבר?

איתן כבל: בקיצור, פניתי, ונפתחה תיבת פנדורה של אלפי שקלים.

<לאה ורון: שהוא קיבל, לא שהוא חייב להם.

איתן כבל: שהם צריכים להחזיר לי.

איתן כבל: אלפי שקלים.

<קריאה: מי, הסלולר?

איתן כבל: לא חשוב עכשיו.

<קריאה: איזו טלפוניה?

יואל חסון: לא היית חוסך את זה.

איתן כבל: עכשיו זה פתח לי את הראש, והתחלתי לבדוק הכול כי אתה לא יודע.

<לאה ורון: בקיצור, מה עושים עם אלפי שקלים?

איתן כבל: אפרופו מה שאתה אומר, אנחנו מעבירים הכול לאינטרנט שזה בסדר, אי אפשר לעצור את העולם.

איתן כבל: אבל עדיין המודעות שלנו היא אחרת מאשר כשאתה מקבל את זה בדואר, פותח ועובר על הדברים.

<אביטל סומפולינסקי: אני רק רוצה להבהיר שהצעת החוק היום לא כוללת את החובה לאפשר את הביטול באופן גורף דרך האינטרנט, אלא אומרת שאם אפשר להתקשר אתך דרך האינטרנט אז גם יהיה אפשר לבטל ככה.

<אביטל סומפולינסקי: אז אם אני מבינה נכון המועצה לצרכנות מבקשת להרחיב את זה ולהגיד שבין אם אתה יכול להתקשר דרך האינטרנט או לא שלפחות לגבי חברות סלולר בכל מקרה אפשר יהיה לבטל באינטרנט.

<אביטל סומפולינסקי: נראה לי שלפני שאנחנו מטפלים בסוגית הביטול צריך קודם לראות האם אנחנו בכלל רוצים להטיל עליהם את החובה להתקשר דרך האינטרנט.

<גיל ברגפוינד: אני רק רוצה להשלים את המשפט.

<גיל ברגפוינד: בתחום הסלולר, טלוויזיה והאינטרנט ממילא יש כבר האתרים.

<גיל ברגפוינד: וכאשר יש אתרים אז אני מבקש להחיל את זה.

<אביטל סומפולינסקי: אתר זה לא מספיק, אלא צריך שאפשר יהיה להתקשר דרך האתר בעסקה.

<גיל ברגפוינד: נכון.

<גיל ברגפוינד: לכן דיברתי אך ורק על התחום הזה.

<גיל ברגפוינד: כי בתחום הזה ממילא יש התקשרות כזאת.

<חנה וינשטוק טרי: אם יש אז יש.

<אביטל סומפולינסקי: אם יש התקשרות כזאת אז, לפי הצעת החוק, יש חובה לאשר.

יואל חסון: אבל אם לקוח עושה התקשרות עם חברת סלולר במרכז שירות ולא עשה את זה באתר?

<חנה וינשטוק טרי: לא משנה.

<חנה וינשטוק טרי: החוק אומר, בעסקה שניתן להתקשר לצרכן באמצעי זה.

איתן כבל: כן, גברתי, בבקשה.

<בת שבע נחמיה: אני ממשרד התקשורת.

<בת שבע נחמיה: אני אציין שבמסגרת הרישיונות שניתנו לחברות התקשורת השונות יש גם הוראות שמתייחסות לכל נושא ביטול העסקאות.

<בת שבע נחמיה: לגבי חברות הרט"ן, לפי הרישיון שיש לי כאן, אני רואה שיש כאן אפשרות לביטול באמצעות טופס מקוון באתר האינטרנט של בעל הרישיון, וקיימת חובה גם על בעל הרישיון לתעד במערכות המידע שלו את המועד של בקשת הניתוק או הביטול.

<בת שבע נחמיה: כמו שאמרנו בדיון הקודם, המסגרת הזאת של חוק הגנת הצרכן קובעת את המסגרת הרחבה המינימלית להוראות בעניינים האלה.

<בת שבע נחמיה: ניתן לקבוע הוראות נוספות פרטניות ככל שנדרש, בתוך הרשימות בתוך ההסדרה של משרד התקשורת.

יואל חסון: מה לגבי האישור שאכן התקבלה בקשת ההתנתקות?

יואל חסון: יש לנו מענה לזה?

<חנה וינשטוק טרי: אני מבינה את הדברים של גיל, נציג המועצה לצרכנות, אבל אני חושבת שזה יכול להיות בעייתי.

<חנה וינשטוק טרי: זאת אומרת יכול להיות אישור אוטומטי שאתה מקבל, אבל הוא לא אישור לגופו לגבי הבקשה הספציפית של הבן אדם.

<חנה וינשטוק טרי: אני לא כל כך אוהבת את האישורים האלה כי לכאורה זה משאיר את הצרכן כסוג של בן ערובה עד שהעוסק יענה לו.

<חנה וינשטוק טרי: ברגע שלצרכן יש זכות לבטל מכוח הדין או מכוח חוזה זאת הזכות שלו.

<חנה וינשטוק טרי: הוא שולח, ואם הוא שומר את המייל שהוא שלח יש לו ראיה שהוא ביטל.

<חנה וינשטוק טרי: הצרכן לא צריך עכשיו לשבת ולחכות מתי יישלח לו אישור, מתי יגידו לו שזה התקבל.

<חנה וינשטוק טרי: הצרכן לא צריך לקבל אישור מהעוסק שהוא אכן יבטל לו את העסקה.

<חנה וינשטוק טרי: ככה אנחנו מעבירים בעצם את הנטל לצרכן לשבת ולחכות לעוסק, וזה לא נכון, לדעתי, גם קונספטואלית.

יואל חסון: העוסק חייב להודיע תוך שלושה ימים.

<חנה וינשטוק טרי: כן.

<חנה וינשטוק טרי: יש הוראות ברורות בין אם במכר מרחוק ובין אם בעסקה מתמשכת.

<חנה וינשטוק טרי: יש הוראות ברורות מתי החוזה מסתיים, ולצרכן יש זכות לבטל את העסקה.

<חנה וינשטוק טרי: עכשיו אנחנו קובעים מה דרכי הביטול.

<חנה וינשטוק טרי: הצרכן עושה את הפעולות שלו.

<חנה וינשטוק טרי: החוק עומד לצדו כשיש לו זכות ביטול.

<חנה וינשטוק טרי: אני לא חושבת שצריך להוסיף שהצרכן צריך לחכות שהעוסק יגיב ויגיד לו, קיבלנו את בקשת הביטול, וזה יבוטל.

<חנה וינשטוק טרי: די לי כרשות אכיפה – ואני חושבת שגם מול בתי משפט אזרחיים – שהצרכן עשה את הפעולה של הביטול בהתאם למה שהחוק אומר, ושיש לו זכות ביטול.

יואל חסון: יש לי שאלה.

יואל חסון: אם אנחנו מתנים את היכולת להתנתק דרך האינטרנט רק אם יש אפשרות להתחבר באינטרנט, מה קורה אם חלק מהעוסקים יגידו שהם מורידים את האופציה הזאת?

יואל חסון: ואז לא תהיה אפשרות להתחבר דרך האינטרנט.

<הילה דוידוביץ- בלומנטל: גם להם לא כדאי.

<חנה וינשטוק טרי: זה לא כלכלי להם.

<חנה וינשטוק טרי: הרי זאת חנות מקוונת.

<חנה וינשטוק טרי: כשעוסק מפעיל חנות מקוונת, ואתה יכול לרכוש בה זה מגדיל לך את היקף המכירות.

<חנה וינשטוק טרי: אני לא חושבת שיש להם אינטרס להפסיק את זה.

<הילה דוידוביץ- בלומנטל: העולם הולך לכיוון של מכירה מקוונת.

יואל חסון: להתחבר לסלולר אפשר דרך האינטרנט?

יואל חסון: לא צריך להגיע למרכז שירות?

<חנה וינשטוק טרי: יכול להיות שלרכוש שירות מול חברת סלולר אז אפשר לעשות את זה.

<חנה וינשטוק טרי: אולי המכשיר עצמו לא, אבל לקבל את השירות.

יואל חסון: לפתוח קו.

<חנה וינשטוק טרי: לקבל את השירות שאפשר יהיה לבצע שיחות מול ספק מסוים, אני חושבת שאפשר דרך האינטרנט.

<אביטל סומפולינסקי: גם כפי שהסבירה נציגת משרד המשפטים, בסופו של דבר על גבי החוק יש מה שהרישיונות קובעים, והם כן קובעים את החובה הזאת.

<אביטל סומפולינסקי: אז זאת התייחסות פרטנית לעסקאות סלולר שהתעוררה שם בעיה.

איתן כבל: גיל, רצית להשלים משהו?

<גיל ברגפוינד: רציתי לחדד.

<גיל ברגפוינד: בניגוד למה שחנה אומרת דעתי לא נוחה.

<גיל ברגפוינד: אני יודע שבפועל אם אלפי צרכנים נכנסים לאתר "נתק" ומנסים לנתק, כולנו קראנו על כך שחברת תקשורת מסוימת נקנסה על הדבר הזה כיוון שהיא ממשיכה לא לנתק – ואני בכוונה לא אומר את השם שלה – אז אנחנו מבינים שהמציאות קיימת.

<גיל ברגפוינד: לכן חשוב מאוד שיהיה אישור.

<הילה דוידוביץ- בלומנטל: אבל איך זה יפתור אם היא לא מנתקת?

<גיל ברגפוינד: שהצרכן יידע שלצורך משא ומתן משפטי - -

יואל חסון: אתה לא תתיש אותנו עם העמדה שלך.

יואל חסון: העמדה שלך נשמעה, ונמשיך הלאה.

<גיל ברגפוינד: אני רק אומר שכדי שלצרכן תהיה אפשרות להוכיח שהוא אכן פנה הוא צריך שתהיה לו אסמכתא - -

<חנה וינשטוק טרי: לא.

<חנה וינשטוק טרי: הוא יכול לשמור את הפנייה שלו.

איתן כבל: גיל, בוא נעשה סדר.

איתן כבל: יש כאן שני אלמנטים.

איתן כבל: אני ככלל מציע לכל אדם כלל ברזל.

איתן כבל: בכל פנייה אתה צריך את הזמן לשמור את הפנייה שלך עד שאתה יודע שהצד השני ביצע את האמור לעיל.

איתן כבל: היום יש לך כל כך הרבה כלים כדי לשמור: ממסרון ועד צילום מסך של הטלפון - -

<אביטל סומפולינסקי: גם של המחשב.

איתן כבל: כן.

איתן כבל: לא חסר.

איתן כבל: אני לא רוצה שזה יהיה עכשיו סוג של התנהלות.

איתן כבל: הוא צריך לשמור את זה.

איתן כבל: העניין הוא שאם חברה לא פועלת לפי דין, זה תפקידו של הרגולטור מעת לעת לבצע את הבדיקות, אם הוא מקבל תלונות.

איתן כבל: ואם יש תלונות כאלה צריך להעביר את זה ולתת לו בראש.

איתן כבל: אז הייתה חברה שלא עמדה בסטנדרטים של מענה טלפוני, למשל, עד שהרשות מצאה לנכון, ונתנו להם בראש.

איתן כבל: זה גרם להם שלא משתלם להם לבצע את העבירה.

איתן כבל: הרבה פעמים יש גופים שהעבירה משתלמת להם, לא מפריעה להם; כי העבירה, אם הם מבצעים אותה אם מרוויחים בה יותר.

איתן כבל: אוקיי, הבנו.

איתן כבל: שמת את זה על השולחן והתקדמנו.

איתן כבל: יעל טבק, בבקשה.

<יעל טבק: אני מהתאחדות משרדי הנסיעות.

<יעל טבק: אנחנו החוליה באמצע שמקשרת בין צרכן לבין ספקים, למשל חברות תעופה.

<יעל טבק: אז למשל סעיף 14(ט) - -

איתן כבל: אז אולי כשנגיע ל-14 נדבר עליו?

איתן כבל: זאת אחת הבעיות שיש לנו לגבי כמה חוקים שעצרנו.

איתן כבל: עקב העובדה הזאת.

<יעל טבק: בינתיים נתבעו חברות תעופה בתביעות ייצוגיות.

<יעל טבק: הוגשו תביעות ייצוגיות נגד חברות תעופה שונות בגלל הנושא הזה של החזר.

<יעל טבק: לפי חוק הגנת הצרכן - - - אומרות, לא חל עלינו.

איתן כבל: יעל, יש בעיה.

איתן כבל: נגיע לסעיפים הרלוונטיים.

איתן כבל: אני יודע שאנחנו צריכים לתת לזה מענה.

איתן כבל: אנחנו מודעים לזה.

איתן כבל: גברתי, בבקשה.

<הילה שטרן אטיאס: אני עורכת הדין הילה שטרן אטיאס מ"אל-על".

איתן כבל: "אל-על" פה מקורקעים בשבועות האחרונים.

<הילה שטרן אטיאס: אני רוצה להשלים את מה שנאמר פה.

<הילה שטרן אטיאס: שני דברים: חוק הגנת הצרכן היום יוצר חריגים לחברות תעופה או לתחום התעופה באופן כללי.

<הילה שטרן אטיאס: הוא נותן תנאים קצת שונים, ואם עד עכשיו התלונות שעלו פה דיברו על תחום התקשורת ועל עסקאות מתמשכות, במקרה של כרטיסי טיסה אין תלונות.

<הילה שטרן אטיאס: לא קיבלנו תלונות על חוסר יכולת לבטל.

<הילה שטרן אטיאס: "אל-על" מאפשרים - -

איתן כבל: האמת היא שהבעיות עם הביטול שם הן אחרות.

איתן כבל: יותר זול לקנות כרטיס חדש.

<הילה שטרן אטיאס: זה תלוי איזה סוג כרטיס קנית.

<הילה שטרן אטיאס: יש כרטיסים - -

איתן כבל: בואי לא נפתח את זה.

איתן כבל: יש לי הצעת חוק בעניין הזה, וכבר דנו בה מספיק.

<הילה שטרן אטיאס: אבל אני אומרת שזה באמת תחום מיוחד.

<הילה שטרן אטיאס: יש כרטיסים שלצרכן לא כדאי לבטל, אבל מאפשרים שינוי.

<הילה שטרן אטיאס: לכן אם הוא ישלח את הודעת הביטול הוא יוצר לעצמו - - -

איתן כבל: העניין ברור.

איתן כבל: התכוונתי יותר שאם אני רוצה להעביר את הכרטיס שלי אליה כי באותו יום לא מסתדר לי, זה יותר יקר מאשר לקנות כרטיס חדש.

<הילה שטרן אטיאס: זאת עסקה חדשה.

איתן כבל: לא נפתח את הדיון.

איתן כבל: הקראה, בבקשה.

איתן כבל: יואל יקריא, יש לו קול יפה.

יואל חסון: לא.

איתן כבל: יואל, כפרה עליך, זה החוק שלך.

יואל חסון: כפרה עליך, לא רוצה להקריא.

איתן כבל: אפשר להסביר?

<חנה וינשטוק טרי: אנחנו פשוט מסדירים את זה בסעיף נפרד.

<חנה וינשטוק טרי: זה לא נמחק ולא נעלם, אלא יהיה בסעיף נפרד.

<אביטל סומפולינסקי: הסעיף עוסק בעסקה מתמשכת שלגביה יהיו הסדרים מיוחדים, איך מוסרים הודעת ביטול, ועכשיו קובעים את ההסדר הרוחבי.

<אביטל סומפולינסקי: אז פשוט עושים את ההתאמות.

איתן כבל: הבנתי.

איתן כבל: מצביעים.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד סעיף 1– רוב

איתן כבל: נמנעים – אין

איתן כבל: הסעיפים אושרו.

איתן כבל: אני רק אגיד שחבר הכנסת יואל חסון מצביע במקום איילת נחמיאס ורבין.

<אביטל סומפולינסקי: אני רוצה להגיד הערה כללית שהסעיף המהותי 14ט הוא סעיף מסגרת, ויש כל מיני סעיפים בחוק הגנת הצרכן שתיקנו בשביל להבהיר את היחס ביניהם.

<אביטל סומפולינסקי: אני רק רוצה לקבל את ההסמכה של הוועדה שאם נמצא סעיפים נוספים, צריך להבהיר שהסעיף הזה הוא סעיף מסגרת, ואנחנו לא משנים את המהות שגם לגביה נכתוב: "בלי לגרוע מהאמור" או "על אף האמור".

איתן כבל: מאה אחוז.

איתן כבל: חנה, יש בעיה עם זה?

<חנה וינשטוק טרי: לא, לא.

איתן כבל: תודה.

יואל חסון: אני רוצה להעיר הערה לגבי "הפרטים המזהים הנדרשים".

יואל חסון: היום אנחנו מבקשים שני פרטים מזהים.

יואל חסון: אני חשבתי שאולי נכון להוסיף פרט מזהה נוסף במידת הצורך, אבל שהוא לא משהו שקשה לצרכן להשיג אותו.

יואל חסון: למשל, לא מספר חשבונית או מספר עוסק מורשה או כל מיני דברים - -

איתן כבל: בית ספר שלמדת ביסודי.

יואל חסון: בדיוק.

יואל חסון: למשל, להגיד ארבע ספרות של כרטיס אשראי.

יואל חסון: זה כדי למנוע בקשות ניתוק שלא מורשות לאנשים שינתקו.

יואל חסון: כי למשל תעודת זהות ושם עלול להיות לא מספק.

יואל חסון: השאלה איך עושים את זה.

יואל חסון: אם תגידו שלא, אני אוותר על הבקשה הזאת, אבל שלא יבקשו פתאום מספר חשבונית או מי הייתה אשתך הראשונה.

<אביטל סומפולינסקי: שאולי לא תזכור.

איתן כבל: הוא עושה הכול כדי לא לזכור.

<אביטל סומפולינסקי: הפרט המזהה הוא פרט מזהה שמוסכם עליו מראש עם הצרכן.

<חנה וינשטוק טרי: אבל זה לא באמת מוסכם.

<חנה וינשטוק טרי: חייבים להגיד את זה.

<חנה וינשטוק טרי: כל החוזים האלה הם חוזים אחידים.

<חנה וינשטוק טרי: הם לא באמת מסכימים.

<חנה וינשטוק טרי: זה בדרך כלל ארבע ספרות של כרטיס אשראי, אבל לא לכולם יש כרטיס אשראי.

<חנה וינשטוק טרי: אז אני לא יודעת מה עושים עם אנשים שאין להם כרטיס אשראי.

איתן כבל: זאת הצעת חוק נפרדת שלי.

<הילה דוידוביץ- בלומנטל: העיקר שהוא יודע מראש מה הפרט.

<חנה וינשטוק טרי: החשש שלי הוא שלא יהיה גילוי נאות.

<חנה וינשטוק טרי: זאת אומרת צרכנים חתמו על חוזה אחיד שבו היה כתוב להם שצריך פרט מזהה שהוא ארבע ספרות אחרונות, ובינתיים חלפה לה תקופה, ולא יהיה גילוי נאות של דרכי ביטול העסקה למרות שחייבים, וצרכן ינסה לבטל עסקה.

<חנה וינשטוק טרי: הוא יכתוב שם ומספר תעודת זהות, והוא לא יכתוב את הפרט המזהה הנוסף, והעוסק לא יבטל, ויגיד לו שהוא לא כתב פרט מזהה נוסף.

<חנה וינשטוק טרי: זה החשש שלי.

<חנה וינשטוק טרי: אני מבינה את העניין הזה.

<חנה וינשטוק טרי: אני לא יודעת לומר לך בפועל כמה מקרים כאלה קורים שאנשים מתחזים לאנשים אחרים.

<הילה דוידוביץ- בלומנטל: זאת לא התחזות.

<הילה דוידוביץ- בלומנטל: זה יכול להיות ילד שמבטל בשם ההורים שלו, גרושים שמבטלים - -

<חנה וינשטוק טרי: למה שיעשו את זה?

<הילה דוידוביץ- בלומנטל: כי יכולים.

<חנה וינשטוק טרי: זה לא באמת קורה.

<הילה דוידוביץ- בלומנטל: בטח שזה קורה.

<הילה דוידוביץ- בלומנטל: זה עלה בהקשר של הצעת חוק אחרת עם הביטול של הקשישים, שילדים מבטלים לפעמים להורים המבוגרים שלהם או זוג התגרש - -

איתן כבל: צודקת.

איתן כבל: פתאום הוא צריך להגיד באיזה בית ספר יסודי הוא היה בלבוב.

<אביטל סומפולינסקי: רק הודעת הביטול בעל-פה כוללת - - -

<הילה דוידוביץ- בלומנטל: נכון, אבל אין הצדקה.

<הילה דוידוביץ- בלומנטל: למה רק בעל-פה?

<הילה דוידוביץ- בלומנטל: או לא עושים בכלל או עושים הכול.

<הילה דוידוביץ- בלומנטל: מה ההבדל בין בעל-פה ללא בעל-פה?

יואל חסון: אין לנו פתרון לזה?

איתן כבל: הן אומרות בעצם שלא כדאי לסבך.

איתן כבל: אתה בא לעשות טוב, אתה בא לברך, ואולי אנחנו עלולים להימצא מקללים בתהליך הזה.

איתן כבל: זאת אומרת אתה בא ממקום נכון.

איתן כבל: אתה יכול לקבל את זה.

<הילה דוידוביץ- בלומנטל: זה נמצא בביטול בעל-פה.

<הילה דוידוביץ- בלומנטל: בעיני, אם מחליטים להוריד – אני לא חושבת שזה מוצדק – אז גם בעל-פה בואו נוריד.

<הילה דוידוביץ- בלומנטל: אם מחליטים שיש צורך אז למה רק בביטול בעל-פה?

<הילה דוידוביץ- בלומנטל: אישית אני חושבת שיש הצדקה.

<הילה דוידוביץ- בלומנטל: מה ההבדל בין בעל-פה לבין מייל?

<חנה וינשטוק טרי: כי בעל-פה יכול להיות שאפשר יותר- -

<הילה דוידוביץ- בלומנטל: ובמייל אי אפשר?

<חנה וינשטוק טרי: זה אחרת.

<חנה וינשטוק טרי: אתה כותב את זה ממחשב מסוים, עם IP מסוימת, עם כתובת מסוימת, עם שם מסוים.

יואל חסון: אם באמת תכתוב רק שני פרטים מזהים אז לא יתייחסו לזה.

<הילה דוידוביץ- בלומנטל: זה יכול להיות גם בעל-פה.

יואל חסון: אבל בעל-פה אומרים לו במקום.

יואל חסון: אומרים לו, תן לי עוד פרט מזהה.

<חנה וינשטוק טרי: זה יותר הגיוני שזה בעל-פה.

<חנה וינשטוק טרי: אבל אני לא רוצה שישאלו.

<חנה וינשטוק טרי: אנחנו מאפשרים להם לבטל גם במייל.

איתן כבל: בואו נעשה סדר.

איתן כבל: העניין הוא שכל מה שיואל העלה או ביקש הוא שלא ייעשה שימוש לרעה באפשרות הביטול.

איתן כבל: דהיינו מישהו שאומר שהוא רוצה לבטל, יכולים להגיד לו, אף אחד לא ביקש ממך לבטל.

איתן כבל: זה יכול להיות החל מבן או בת זוג שנמצאים בסכסוך ואלף ואחד דברים שאנחנו לא יודעים עכשיו לחשוב עליהם.

<אביטל סומפולינסקי: יש הסמכה כללית של השר לקבוע הוראות בעניין הזה.

איתן כבל: אם יסתבר, כמו בחקיקה אחרת, שהסיפור שאתה מעלה עכשיו הופך להיות רעה חולה בסדר גודל שמצריך תיקון חקיקה אז אני מניח - -

<חנה וינשטוק טרי: זה קיים גם היום.

<חנה וינשטוק טרי: היום חייבים לתת רק שם ותעודת זהות.

איתן כבל: עזבי.

<חנה וינשטוק טרי: אז באמת יש פיצול לרעה.

<הילה שטרן אטיאס: אנחנו לא משתמשים ב- - - אלא במספר תעודת זהות או במספר דרכון.

<הילה שטרן אטיאס: ואם בן אדם לא יודע לתת לי את מספר ההזמנה אני לא יכולה לבצע את ביטול ההזמנה שלו.

<הילה שטרן אטיאס: כבר קרו לנו מקרים של יריבים עסקיים שרצו לבטל עסקה של המתחרה שלהם כדי לקחת יתרון עסקי, ואחר כך תובעים אותנו על דברים כאלה.

<הילה שטרן אטיאס: אנחנו חייבים את מספר ההזמנה.

<הילה שטרן אטיאס: בלי מספר ההזמנה ומספר הדרכון שהם פרטים - - -

איתן כבל: גם יש פה בשאלת תאגיד המים או אפילו צרכן.

<הילה שטרן אטיאס: יש לנו מספר צרכן - - - נמצא מול הצרכן תמיד.

<חנה וינשטוק טרי: זאת בעיה.

<חנה וינשטוק טרי: אם זה בעל-פה שיבקשו.

<חנה וינשטוק טרי: הבעיה היא שאנחנו רוצים לאפשר לצרכן ביטול בלי שיהיה לו צורך לדבר עם נציג.

<הילה שטרן אטיאס: אבל גם אם הוא שולח לי מייל - -

<חנה וינשטוק טרי: זאת מהות הצעת החוק.

<חנה וינשטוק טרי: הצרכן יכול להיכנס לאתר האינטרנט או לשלוח מייל ולבטל.

איתן כבל: טוב, רבותיי - -

<חנה וינשטוק טרי: - - הוא לא יכול לדעת מראש שכל הנתונים האלה שאת אומרת, שאלה הפרטים המזהים שהוא צריך להראות.

<חנה וינשטוק טרי: אם הם מדברים בעל-פה שיבקש ממנו.

<קריאות: - - -

<הילה דוידוביץ- בלומנטל: זה מייצר ודאות לשני הצדדים.

<לאה ורון: אל תדברו ככה יחד.

<לאה ורון: אי אפשר לרשום ככה פרוטוקול.

<אביטל סומפולינסקי: הם מעלים פה סוגיה חשובה, אבל זאת השאלה – האם עוסקים יכולים באמת – לא ברצון להתחכם, אלא מבחינת מערכת היחסים שלהם עם הצרכן – לבטל עסקה רק על בסיס תעודת זהות ושם.

<אביטל סומפולינסקי: בעצם החובה, לפי החוק, החובה להוציא את הפרט המזהה היא רק אם מוסכם עליו עם הצרכן, והיא רק בביטולים בעל-פה.

<אביטל סומפולינסקי: זאת אומרת שצרכן שולח מייל לחברת "אל-על" עם השם שלו ועם תעודת הזהות, וחברת "אל-על" לא יודעת מה לעשות עם זה כי אין לה שום דבר שמקשר לעסקה.

איתן כבל: אני רוצה להבהיר.

איתן כבל: חברים, אנחנו כבר בקיאים בעניינים האלה מספיק.

איתן כבל: כשאתה מייצר את ההתקשרות גם קובעים לך מראש את אופן הביטול.

איתן כבל: אנחנו כבר דיברנו פה אלף פעם.

איתן כבל: אומרים לך, שבאופן שבו התקשרת אתה גם יכול להתנתק על בסיס הנתונים שאתה מוסר.

איתן כבל: אז בהמשך כשאתה מתקשר לחברת הטלפון הוא אומר לך, תדאג שיהיה לך זה וזה.

איתן כבל: זאת אומרת כל מקום קובע.

איתן כבל: אנחנו עכשיו ונגרום למהפכה בחברה כך שבה כולם יעבדו באותו סטנדרט ויתחילו לשנות את כל התוכנות שלהם ומערכת מחשוב.

איתן כבל: כצרכן פעיל לא נתקלתי עד היום בבעיה מיוחדת.

איתן כבל: ברוב המקרים הבעיה היא אחרי, ולא בתהליך.

איתן כבל: כן עשו, לא עשו, אמרו שישלחו; שלחו או לא שלחו.

איתן כבל: זאת אומרת הבעיה היא לא מספר צרכן כי בסוף צריך לדעת מי אתה.

יואל חסון: אבל חברות אמורות ליצור קשר עם האדם בכל מצב.

<חנה וינשטוק טרי: אז שייצרו איתו קשר, אבל בשביל ההודעה הראשונית הקשר לצרכן יממש את הצרכנות שלו, ושהזכות הזאת תקים חובה לעוסק לפעול למען הניתוק שלו ולהשבת כספים.

<חנה וינשטוק טרי: אז מספיק שם ותעודת זהות.

<חנה וינשטוק טרי: הם רוצים לברר מי הבן אדם – שיתקשרו אליו, ויבררו את זה.

<חנה וינשטוק טרי: אחרת כל הודעות הביטול בכתב יהיו void.

<חנה וינשטוק טרי: כי הצרכן לא מסר את הפרט, והוא לא זוכר שבחוזה הוא התחייב למסור כך וכך.

יואל חסון: אני מסכים.

יואל חסון: היא צודקת.

<חנה וינשטוק טרי: אנחנו נאיין את כל מה שאנחנו עושים פה.

איתן כבל: את צודקת.

יואל חסון: כך צריך להיות.

<חנה וינשטוק טרי: אתם רוצים לוודא?

<חנה וינשטוק טרי: קיבלתים הודעת ביטול?

<חנה וינשטוק טרי: תתקשרו ותבקשו - - -

איתן כבל: חנה, אנחנו לא באים לייצר עומס על הצרכן.

איתן כבל: אתה כאילו עושה צעד תימני – מתקדם צעד אחד בחוק, אבל בפועל עושה שני צעדים לאחור.

יואל חסון: אבל אם הצרכן לא יצרף את הנייד שלו או את המייל?

איתן כבל: אנחנו לא פותחים עכשיו את הדיון הזה כיוון שזה כבר מוסכמות שההתקשרות היא לפי הנתונים שאתה סיכמת אתו שהוא מתקשר אתך.

איתן כבל: אם סיכמת אתו במייל – במייל; אם בדואר 24 – בדואר 24.

איתן כבל: בכל דרך שיש ביניכם הסכמה.

איתן כבל: ברוב המקרים זה נכון.

איתן כבל: ברוב המקרים אומרים לך במסרונים; השוק עובר יותר ויותר להתכתבות במסרונים – זה נוח לכולם.

איתן כבל: יש כאלה שעושים את זה במיילים, ויש כאלה גם וגם.

איתן כבל: מה שמוסכם.

<אביטל סומפולינסקי: חשוב לי להגיד שבכל זאת הסעיף הזה קובע ש"השר יהיה רשאי לקבוע הוראות לעניין פרטים נוספים שהצרכן ימסור בהודעת הביטול" - -

יואל חסון: באישור ועדת הכלכלה?

<אביטל סומפולינסקי: לא.

יואל חסון: אז אולי צריך להוסיף את זה כדי שלא יתחילו לחצים על השר מצד כל מיני חברות וגופים, ולנו לא תהיה בקרה כוועדת כלכלה על הדבר הזה.

איתן כבל: אוקיי.

איתן כבל: נוסיף את זה.

איתן כבל: בסדר.

<אביטל סומפולינסקי: אני רק אומרת שהפרטים הנוספים האלה יכולים להיות לגבי סוגי עסקאות.

<אביטל סומפולינסקי: לדוגמה אם הם השתכנעו שבנושאים של משרדי נסיעות - -

איתן כבל: כן, הסתבר פתאום שיש מגפה.

יואל חסון: זאת אומרת יש לנו אפשרות לתקן את זה דרך השר ובאישור ועדת הכלכלה.

איתן כבל: נכון.

יואל חסון: תוסיפי "באישור ועדת הכלכלה".

איתן כבל: יעל, בבקשה, רק אם זה משהו שהוא מרת עולם.

<יעל טבק: לסוכני נסיעות יש תקנות שירותי תיירות (גילוי נאות).

<יעל טבק: יש שם סעיף שאומר שחובה על עוסק לגלות לצרכן איך מבטלים, ויש פסיקה מאוד ברורה שאומרת שזה כמו בפוליסת ביטוח.

<יעל טבק: זה צריך להות פה בהיי-לייט.

איתן כבל: יעל, אנחנו לא משנים את המצב.

<הילה דוידוביץ- בלומנטל: אבל משנים את המצב.

איתן כבל: שנייה, יעל, אני רוצה להבהיר.

איתן כבל: מה זה חוק?

איתן כבל: משנה מצב.

איתן כבל: כשאני בא לפה פתאום מסתבר שכולם עובדים.

איתן כבל: יש להם חוקים שלהם.

איתן כבל: למה עושים את החוק הזה?

איתן כבל: כי באף מקום זה לא עובד.

איתן כבל: חברת חשמל לא פה.

איתן כבל: היא בטח הייתה אומרת, לא, אנחנו לא; המים גם לא.

איתן כבל: אבל עשינו את החוק כי נוצרה בעיה.

איתן כבל: אם הכול היה בסדר לא היה עולה במוחו הקודח של חבר הכנסת חסון אחר במקרה הזה או במוחו של חבר הכנסת כבל או כל חבר כנסת אחר.

איתן כבל: רוב החקיקה היא בסופו של דבר התנהלות של החיים.

<אביטל סומפולינסקי: ביחס למשרדי הנסיעות ולטענות שעלו שהן, בעיני, לא בהכרח ייחודיות רק לענף הזה, אפשר לקבוע גם שם הסמכה של השר לקבוע באיזה מקרים לא תינתן אפשרות לבטל בעל-פה, שוב – באישור ועדת הכלכלה – כדי שלא יצטרכו להעביר בשלוש קריאות דבר כזה, אלא שאפשר יהיה לבחון סוגי עסקאות מסוימים או מקרים מסוימים שבהם לא יהיה נכון לאפשר את הביטול בעל-פה.

<אביטל סומפולינסקי: להשאיר את זה כהסמכה באישור הוועדה, ולהשאיר את זה כמסגרת.

איתן כבל: זה רעיון טוב.

דב חנין: גברתי, אני מצטרף להצעה המהותית.

דב חנין: אני רק רוצה להבין באיזו דרך?

דב חנין: בתקנות?

<אביטל סומפולינסקי: כן, בתקנות.

איתן כבל: אני אגיד מה אומרות חברות התעופה הישראליות.

איתן כבל: יש לנו סדרה של הצעות חוק שבאות להיטיב עם הצרכן, ומסתבר שאנחנו עלולים רק להטיל נטל רגולטורי רק על החברות הישראליות, ובעצם כל החברות שטסות בארץ אי אפשר להטיל עליהן את החובה הזאת, ואז זה מייצר בעיה מאוד גדולה שפוגעת בחברות התעופה הישראליות.

איתן כבל: הטענה של יעל ונציגת "אל-על" הילה, שבמערכת היחסים המתקיימת בין חברות התעופה הישראליות לבין חברות התעופה הבין-לאומיות, שאם אתה מבטל טיסה היכולת לקבל את ההחזר הכספי היא רק אם אתה מציג אסמכתא בכתב.

איתן כבל: אנחנו לא רוצים לייצר מצב עכשיו בדיוק על אותו משקל שרצינו לייצר מצב שרצינו לחוקק חוק – ויש לי הצעה כזאת שאומרת שאם אתה רוצה להעביר כרטיס טיסה למאן דהוא שזה לא יעלה לי.

איתן כבל: הבעיה היא שבעולם מנהגי התעופה הם לא כאלה.

דב חנין: אבל חברה זרה שיש לה משרד ישראלי לא חל עליה?

איתן כבל: לא.

איתן כבל: זה סיפור.

דב חנין: אני לא מצליח להבין.

דב חנין: מכוח מה?

דב חנין: מכוח משפט בין-לאומי פרטי – אם יש להם כתובת בישראל העקרונות הבסיסיים של המשפט - -

<חנה וינשטוק טרי: אם יש להם כתובת בישראל זאת לא הבעיה.

<חנה וינשטוק טרי: אם יש להם סניף בישראל.

<חנה וינשטוק טרי: לא רק נציגות לקבלת מכתבים, אלא אם יש להם סניף בארץ.

דב חנין: אם יש להם סניף בארץ הם כפופים לחוק הישראלי.

<חנה וינשטוק טרי: הם כפופים, בוודאי.

<חנה וינשטוק טרי: אנחנו לא מדברים על סיטואציה כזאת.

<חנה וינשטוק טרי: אנחנו מדברים על סיטואציה שעוסק לא יישב בארץ בכלל, אלא בחו"ל.

דב חנין: כל מיני דברים אינטרנטיים למיניהם.

<חנה וינשטוק טרי: אבל זאת שאלה משמעותית.

<חנה וינשטוק טרי: אנחנו לא בהכרח אומרים באופן קטגורי שהחוק לא חל, אבל הנושא הזה הוא בהחלט בצריך עיון.

<חנה וינשטוק טרי: יש לנו משנה סדורה בעניין הזה.

<חנה וינשטוק טרי: אני לא יודעת אם זה הפורום, אנחנו לא נפרוס את זה עכשיו.

יואל חסון: העובדה שיש אפשרות לשר להתייחס לסוגיה הזאת באישור ועדת הכלכלה זה פתרון מצוין, כולל אם יידרש אמצעי זיהוי נוסף בהמשך.

יואל חסון: אם המציאות דורשת את זה אז יש אפשרות לתקן.

יואל חסון: אפשר להמשיך להקריא.

דב חנין: אני לא רוצה לעכב את הדיון.

דב חנין: החוק הזה מאוד חשוב, ואני בעד התיקון שגברתי הציעה.

דב חנין: אבל אני לא שלם עם התשובה שאומרת שזה המצב לגבי חברות זרות.

דב חנין: אני לא מעכב את הדיון הזה, אבל אני מבקש מכם לבדוק ברמה העקרונית, כי לפי תחושתי, יש לדין הישראלי תחולה על גורמים שפועלים בתוך ישראל בין אם יש להם כתובת פיסית או בין אם הם פועלים בפועל ושולחים את - - - כלפי ישראל.

דב חנין: אם לא אנחנו צריכים לחשוב איך אנחנו כן מחילים דינים כאלה של הגנת הצרכן על גורמים כאלה.

דב חנין: זה לא לדיון הזה אבל אני מבקש.

<אביטל סומפולינסקי: נקודת המוצא היא שהעוסק שמתקשר בעסקה, חוק הגנת הצרכן חל לגביו.

<אביטל סומפולינסקי: דווקא בגלל שיוצאים מנקודת הנחה שחוק הגנת הצרכן חל באמת מתעוררת השאלה כי הם אומרים שהדין שהחברות שאנחנו עובדים איתם שצריכים בכתב – זה מעורר אצלנו בעיות.

<אביטל סומפולינסקי: לכאורה זה לא מעלה את השאלה רק ביחס להתקשרויות בין-לאומיות.

<אביטל סומפולינסקי: יכול להיות גם ספק ישראלי שיש עוד גורם בדרך.

<אביטל סומפולינסקי: לכן אני לא בטוחה שיש פה משהו מיוחד בהכרח לעולם התעופה.

<אביטל סומפולינסקי: השאלה שאדוני מעלה היא שאלה באמת רחבה, ואני מבינה שאין לגביה הכרעה עדיין ברשות להגנת הצרכן, אז אנחנו חשבנו שלא נכון בהצעת החוק הזאת לנסות לטפל בזה.

דב חנין: אני מקבל לגמרי את הפתרון המעשי.

דב חנין: אני רק מציע שלא נזנח את השאלה העקרונית.

דב חנין: אולי אתם הכתובת לעניין.

<חנה וינשטוק טרי: אנחנו לא זונחים את השאלה.

<חנה וינשטוק טרי: אנחנו כתבנו עמדה מאוד ברורה בסוגיה הזאת.

<חנה וינשטוק טרי: זה ממתין כרגע לדיון עקרוני במשרד המשפטים.

<חנה וינשטוק טרי: אנחנו גם מכירים את התובענות הייצוגיות שיש נגד חברות תעופה, בעיקר לואו-קוסט.

<חנה וינשטוק טרי: אנחנו גם קיבלנו פנייה מעורכי דין מייצגים לקבל את העמדה הרשמית של הרשות.

<חנה וינשטוק טרי: אנחנו כן רואים את עצמנו כמי שאמורים לתת עמדה כי זאת סוגיה מאוד מהותית.

<חנה וינשטוק טרי: כרגע היא עוד ב"צריך עיון".

<חנה וינשטוק טרי: לנו יש העמדה שלנו, ואנחנו מביאים אותה בפני משרד המשפטים.

<חנה וינשטוק טרי: זה נושא מורכב.

<חנה וינשטוק טרי: יש לו היבטים גם מהתחום הפלילי וגם בתחום האזרחי.

<חנה וינשטוק טרי: יש גם פסיקות בנושא הזה.

<חנה וינשטוק טרי: אני לא חושבת שזה הדיון, אבל אני מניחה שאולי במסגרת דיונים אחרים בהצעות אחרות זה נושא שעולה, ולא יהיה מנוס אלא לפרוס את המצב המשפטי.

איתן כבל: תודה.

איתן כבל: עורכת הדין הילה שטרן אטיאס, בבקשה.

<הילה שטרן אטיאס: אם יורשה לי רק לחדד את הנקודה שעלתה פה.

<הילה שטרן אטיאס: יש שני מישורים: האחד שצרכן קונה דרך סוכן נסיעות כרטיס מחברה זרה שאין לה נציגות בארץ.

<הילה שטרן אטיאס: אזי הסוכן מחויב להגנת הצרכן, אבל לא יכול להיפרע מהחברה שיושבת בחו"ל, ואין לה נציגות בארץ.

<הילה שטרן אטיאס: זה המצב שבו לדיני הגנת הצרכן אין אחיזה לעומת חברות ישראליות שכמובן יש להן למי לחזור.

<הילה שטרן אטיאס: לעניין בעל-פה או בכתב – כחברת תעופה צרכן שקנה ישירות אצלי ופונה אלי, אני מאשרת לו לבטל מולי כי אני יודעת לזהות אותו, ואני יודעת שהוא קיים.

<הילה שטרן אטיאס: לעומת זאת סוכן נסיעות שהזמין אצלי לפעמים קונה כמות מקומות, ועדיין לא נותנים לי שמות.

<הילה שטרן אטיאס: ואז מתקשרים ואומרים לי, תבטלי לי כך וכך ולא אומרים מתי הצרכן ביטל אצלם או איך ביטל אצלם.

<הילה שטרן אטיאס: לכן אני צריכה לקבל אסמכתא בכתב שבאמת היה צרכן אמיתי שביטל, והוא לא מנסה להתחמק מהאחריות שלו לקנות ממני איזושהי כמות מושבים שהוא התחייב להם מראש.

<הילה שטרן אטיאס: שלא בעצם בחסות החוק הסוכנים יבואו וינצלו לרעה את כוחם מול חברות התעופה, ויבטלו בלי שהצרכן ביטל מולם.

יואל חסון: הדיון התפזר, לדעתי.

איתן כבל: מסכים אתךָ.

איתן כבל: כן, גברתי.

<תמר נחמיה-מאור: עורכת דין תמר מאור מחברת חשמל.

<תמר נחמיה-מאור: היה חשוב לי להבהיר שאמנם לא קפצתי, אבל יש נציגות של חברת חשמל.

<תמר נחמיה-מאור: הסיבה הנוספת - -

איתן כבל: שיש כללים שאתם מבקשים להחריג אתכם.

<תמר נחמיה-מאור: הסיבה שלא קפצתי היא שהעמדה שלנו כבר נמסרה בדיון הקודם, ונדחתה.

<תמר נחמיה-מאור: אז ככה שיש אמת מידה שמסדירה את העניין.

<תמר נחמיה-מאור: זה מעמיד אותנו מול כפל רגולציה מאוד בעייתית מבחינתנו.

איתן כבל: אני תמיד אומר, תמסרי את כאב לבנו הקבוע.

איתן כבל: כל פעם שחברת חשמל מציגה את עמדותיה בעניין הספציפי הזה אנחנו באמת נמסים.

יואל חסון: אתם יכולים לחשמל אותנו בחזרה.

איתן כבל: ברור לך.

איתן כבל: אבל את שלך עשית.

איתן כבל: אין סיבה בעולם וגם לא יקרה.

איתן כבל: להפך – אנחנו רוצים להכניס את הבנקים – את כל הגופים.

איתן כבל: אנחנו במגמה הפוכה לגמרי.

<לאה ורון: את חברות הביטוח.

יואל חסון: רצינו לקרוא לזה "חוק חברת החשמל להגנת הצרכן".

<תמר נחמיה-מאור: האמת ש - - - חברת חשמל כי אנחנו לא נסכים.

איתן כבל: תודה.

איתן כבל: בבקשה, גברתי.

<שירלי קציר: אני עורכת דין במשרד פישר-בכר-חן.

<שירלי קציר: אני כאן מטעם "פגסוס איירליינס", חברת תעופה טורקית זרה.

<שירלי קציר: לחברת "פגסוס" אין נציגות בישראל, ואני מייצגת אותם בבקשה לאישור תובענה ייצוגית שהוגשה נגדם, והיא תלויה ועומדת בבית המשפט המחוזי בלוד לעניין תחולת חוק הגנת הצרכן על חברות תעופה זרות שאין להן נציגות בישראל כדוגמת "איזיג'ט", "וויזאייר" ו"פגסוס".

<שירלי קציר: אדוני, אני אוחזת בידי דוח שמסכם את המלצות הוועדה שהוקמה על-ידי משרד התחבורה, משרד המשפטים, רשות התעופה האזרחית ורשות הגנת הצרכן שקובעות שלא ניתן להחיל ולאכוף את הוראות חוק הגנת הצרכן ביחס לחברות תעופה זרות שאין להן נציגות בישראל.

<שירלי קציר: יש בדוח אמירה נוספת שאומרת שגם אם מדובר בחברת תעופה זרה שיש לה סניף או נציגות בישראל – ולימיני יושבת גברת מחברת התעופה "בריטיש איירווייז", שיש לה סניף ונציגות בישראל, ובמסגרת הדוח נקבע שאם כרטיס הטיסה נרכש באמצעות אתר האינטרנט של החברה אז למעשה לא ניתן להחיל את הוראות חוק הגנת הצרכן ביחס לאותן חברות.

<אביטל סומפולינסקי: אם חוק הגנת הצרכן לא יחול על אותן חברות אז חוק הגנת הצרכן לא חל - - -

<שירלי קציר: מה שאני מבקשת להחיל במסגרת הצעת החוק שבמקום שבו מתבקש ביטול – בוודאי שאנחנו מתקנים לביטול באמצעות טלפון מאותן סיבות שגם ציינה עורכת הדין אטיאס - -

איתן כבל: גברת שמייצגת את "פגסוס", שזה שם מגניב.

איתן כבל: אנחנו רק רוצים לומר לך שאנחנו אוהבים להרחיב את דעותינו, בעיקר כשיש לזה ריח של חו"ל.

איתן כבל: אבל אנחנו לא שם.

איתן כבל: אנחנו קצת מתפזרים.

<שירלי קציר: אדוני, רק אם יורשה לי - -

איתן כבל: יש לי בקשה.

איתן כבל: זה לא בית דין.

איתן כבל: "יורשה לי", "לא יורשה לי".

איתן כבל: דברו.

<לאה ורון: השאלה אם גם בבית הם מדברים ככה עם הילדים.

יואל חסון: אם יורשה, אז לא מורשה.

<שירלי קציר: במסגרת הצעת החוק כשמדובר על ביטול באמצעות אתר האינטרנט, אם ניתן אחת ולתמיד שהוועדה תבהיר באופן ברור שהחוק לא חל על אתרי אינטרנט זרים.

<שירלי קציר: דהיינו, חברות תעופה - -

<חנה וינשטוק טרי: ממש לא.

איתן כבל: אצלנו היינו אומרים "נושא חדש".

איתן כבל: זה לא על סדר יומנו.

<חנה וינשטוק טרי: זאת גם לא העמדה של הרשות.

איתן כבל: גברתי, הורשה לגברתי, ועכשיו כבר לא.

<שירלי קציר: אז אני רוצה להוסיף - -

איתן כבל: לא, לא.

איתן כבל: נגמר.

איתן כבל: אפשרתי לך.

איתן כבל: לא חייבים להביא את כל מה שהגעת אתו מהבית.

איתן כבל: עצרנו, נגמר.

איתן כבל: אנחנו בכלל בדיון אחר.

איתן כבל: קצת יצאנו החוצה כדי לא לייצר שגגה.

איתן כבל: אני ממשיך בהקראת סעיף 2.

<אביטל סומפולינסקי: כל הסעיפים האלה מסדירים את מערכת היחסים ספציפית לכל מיני עסקאות, ועכשיו יש חוק מסגרת אז אין צורך בהם.

איתן כבל: תודה.

איתן כבל: הערות?

<שירלי קציר: הערה לעניין ביטול המילה "בכתב" בסעיף 14ג(ג).

<שירלי קציר: למעשה, אם נבטל את המילה "בכתב" ונאפשר לצרכנים לבטל גם באמצעות טלפון לחברות כמו "בריטיש איירוייז", יש התנגשות בין הדין האירופי שלא מאפשר להם להקליט שיחות לבין הדין הישראלי שמחייב אותן להקליט מחמת מסירת פרטי אשראי שבאמצעותם משולם כרטיס הטיסה.

<שירלי קציר: בעצם כדי להכניס חברות כמו בריטיש איירווייז למצב שבו הן תיאלצנה להפר את החוק באופן ישיר יום-יום ושעה-שעה מכיוון שלא תוכלנה לקיים את הדרישות לבטל - - -

איתן כבל: אוקיי, העניין ברור.

<אביטל סומפולינסקי: אבל בדיוק בשביל זה – אולי זה היה לפני שהגעת לדיון – סוכם שתעלה להצבעה הסמכה כללית של השר להחריג עסקאות מסוימות או מקרים מסוימים מהאפשרות הקטגורית לבטל בעל-פה.

<אביטל סומפולינסקי: ואז זה באמת יאפשר דיון נקודתי בנושא התעופה ולא לפרוץ את המסגרת החוק.

איתן כבל: חברים, אני לא פותח את זה.

איתן כבל: העניין שהעלית הועלה בצורה מאוד ברורה על-ידי יעל ועל-ידי הילה, שתי עורכות הדין שהגיעו בזמן ונרשמו מבעוד מועד, והציגו זאת בצורה יוצאת מן הכלל.

איתן כבל: נפתח כאן דיון, סיכמנו את העניין.

איתן כבל: זאת איננה ליבת החוק.

איתן כבל: לכן גם נתנו את ההסמכה כדי שאם תיווצר בעיה אמיתית תוכלו לבוא בדברים מול הרשות ומול חברי כנסת, ואז גם לתת לזה מענה.

איתן כבל: אפשרנו את היכולת לתקן את זה בלי שוב לבוא.

יואל חסון: אני אגיד עוד דבר, אדוני.

יואל חסון: בדרך כלל החברות הבין-לאומיות האלה מפעילות בארץ חברות ישראליות שעושות את העבודה של הקביעה, והן כן רשאיות לעשות את ההקלטה.

יואל חסון: לכן הן לא אלה שמבצעות את זה בפועל לחברות.

יואל חסון: לכן מה שאמרת היא טענה לא רלוונטית.

<שירלי קציר: אני חושבת שיש לי פתרון.

יואל חסון: אין צורך בפתרון, אבל אני אומר שהטענה לא רלוונטית כי ברגע שחברה ישראלית עשתה עבורך את השירות הזה, והחברה הישראלית מקליטה, אז את לא עוברת על החוק הבין-לאומי וגם היא לא.

<שירלי קציר: מה קורה אם יש ביטול אצלנו ישירות בכרטיסים שאנחנו מוציאים?

יואל חסון: כשמתקשרים למוקד שלכם שאתם מפעילים?

<שירלי קציר: בטח.

<שירלי קציר: בארץ.

יואל חסון: אתם מפעילים מוקד בארץ?

<שירלי קציר: כן.

יואל חסון: בעצמכם?

<קריאה: בוודאי.

<קריאה: אני נציגה של - - -

יואל חסון: אז השר ייתן לזה מענה.

<שירלי קציר: אבל למה ללכת לשר?

<שירלי קציר: יש כבר עכשיו החרגה לכל מה שקשור לתעופה בסעיף נוסף שמתייחס לימי הביטול.

<שירלי קציר: הרי בתעופה זה שבעה ימי עסקים.

<שירלי קציר: גם ככה כבר יש סעיף מיוחד אז למה ללכת אחר כך אחורה כדי לתקן משהו שאפשר מראש לא לעשות אותו עקום?

איתן כבל: די, די.

<אביטל סומפולינסקי: הסעיף הזה הוא סעיף מסגרת שמתייחס להוראות ביטול כלליות.

<שירלי קציר: את צודקת.

<אביטל סומפולינסקי: אתם מעלים פה – ודרך אגב, ממש ברגע האחרון כי העמדות שלכם הוגשו ברגע האחרון.

איתן כבל: חברים, תודה רבה.

איתן כבל: נתתי לכם לנהל דיון, לטוס ב"פגסוס" לרגע.

איתן כבל: אני עוצר את העניין הזה.

איתן כבל: אני לא מתקדם.

איתן כבל: הבנו את העניין.

איתן כבל: נתנו לזה את המענה הנדרש מעל ומעבר.

יואל חסון: איפה הייתם עד עכשיו, עם כל הכבוד?

<שירלי קציר: - - -

<אביטל סומפולינסקי: - - -

<קריאות: - - -

יואל חסון: גם מגיעות באיחור, לא הייתם בדיונים הקודמים.

<קריאות: - - -

<שירלי קציר: בואו נעשה דיון ענייני - -

איתן כבל: גברתי, סליחה, את קצת עפה על עצמך.

איתן כבל: אין, נגמר.

איתן כבל: נתתי לך את זכות הדיבור כי אני מכבד את כל מי שנכנס לכאן.

איתן כבל: את לא מכבדת אותנו.

איתן כבל: אנחנו לא נתעכב כי עכשיו בדקה ה-90 נכנסת והתפרצת לפה.

<לאה ורון: ניתן לזה מענה.

איתן כבל: נתנו לזה מענה.

איתן כבל: נגמר.

<לאה ורון: ניתן לכך מענה במהלך הישיבה.

<שירלי קציר: המענה שנקבע הוא מענה עקום.

איתן כבל: גברתי, זה לא מכובד.

איתן כבל: את רוצה שאני אוציא אותך?

<שירלי קציר: לא.

איתן כבל: תודה.

איתן כבל: גם אני לא.

איתן כבל: אין לי עניין בזה.

איתן כבל: סיכמנו את העניין.

איתן כבל: "עקום" זה בעיני המתבונן.

איתן כבל: זה מה שלמדתי.

איתן כבל: אחד רואה את זה הכי ישר בעולם, ואחד רואה עקום.

איתן כבל: זה שרואה את זה שונה ממני זה לא אומר שהוא צודק ממני.

איתן כבל: החיים פה בנויים מיצירת איזונים גם אם זה לא מוצא חן בעינייך.

<אביטל סומפולינסקי: הוועדה יכולה להצביע על סעיפים 6-2?

איתן כבל: כן.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד סעיפים 6-2 – רוב

איתן כבל: נמנעים – אין

איתן כבל: סעיפים 6-2 אושרו.

איתן כבל: נתנו פה באמת מענה.

<אביטל סומפולינסקי: לזה נוסיף בפסקה 1 או במקום אחר בחוק, לא רק "אם נקבע לפי החוק שביטול העסקה ייעשה בדרך של הודעה בכתב, אלא גם "אם השר באישור הוועדה קבע".

איתן כבל: אוקיי.

איתן כבל: יש הערה?

איתן כבל: בבקשה, חנה.

<חנה וינשטוק טרי: המטרה של הצעת החוק היא שהעוסק יאפשר לצרכן את כל הדרכים שמנויות כאן.

<חנה וינשטוק טרי: מפריעה לי כאן קצת המילה "לפי בחירת הצרכן" למרות שהיא לכאורה נכונה כי הצרכן צריך לבחור.

<חנה וינשטוק טרי: אבל צריך להבהיר או בגלל זה אולי להוריד את המילים "לפי בחירת הצרכן", שהבחירה אמורה להיות במועד שבו הצרכן רוצה לבטל את העסקה.

<חנה וינשטוק טרי: אני לא רוצה שייווצר מצב שמראש בחוזה האחיד מכתיבים לצרכן, ולכאורה זאת הסכמה, ושם בחוזה האחיד יכתבו לו שאפשר לבטל רק בפקס ורק במספר טלפון.

איתן כבל: זה בדרך כלל מה שעושים.

<חנה וינשטוק טרי: בדיוק.

<חנה וינשטוק טרי: לכן אני לא רוצה את המילה "בחירה" כי זאת הפרשנות שיכולה להיות.

<חנה וינשטוק טרי: אני רוצה שיהיה ברור שהוא צריך לאפשר תמיד את כל האמצעים האלה בפקס, כמובן אם יש לו.

<חנה וינשטוק טרי: ברגע שהצרכן רוצה לבטל את העסקה הוא בוחר.

איתן כבל: מקובל.

יואל חסון: זאת אומרת בחוזה האחיד הוא לא יוכל לעשות משהו בניגוד לדבר הזה.

<חנה וינשטוק טרי: אני לא רוצה שבזמן החתימה על החוזה האחיד העוסק בעצמו יבחר את הדרכים הנוחות לו.

יואל חסון: אם אנחנו מורידים את "לבחירה" זה לא יוכל להיות.

<חנה וינשטוק טרי: נכון.

<אביטל סומפולינסקי: אני מסכימה אתך.

<אביטל סומפולינסקי: זה חידוד להגיד שהחובה של העוסק לאפשר לו את הביטול ולא ליצור מצבים שאנחנו כבר יודעים שאולי ייווצרו.

<חנה וינשטוק טרי: הוא תמיד חייב לאפשר.

<חנה וינשטוק טרי: תמיד הבחירה של הצרכן צריכה להיות מבין כל אלה.

יואל חסון: ההורדה של זה תהיה ברורה?

<חנה וינשטוק טרי: החשש שלי היא שהם יכולים להחתים אותו בחוזים מראש.

<חנה וינשטוק טרי: אני גם לא רוצה שיחתימו אותו מראש בעדיפויות שהעוסק מעדיף אחרת.

יואל חסון: ואת מאמינה שהמחיקה הזאת תאפשר את מה שאת אומרת.

<חנה וינשטוק טרי: אני חושבת שכן, כי צריך לומר "יאפשר".

איתן כבל: חנה, עשית היום דבר טוב.

איתן כבל: פנינה בן דוד, בבקשה.

<פנינה בן דוד: אני מהתאחדות המלונות.

<פנינה בן דוד: אני מאוד מתחברת לנושא של ההגבלה שאתם כל הזמן מדברים עליה, שאם ניתן להזמין בדרך מסוימת אז לבטל בדרך מסוימת.

<פנינה בן דוד: הייתי רוצה לחדד – "בטלפון או בהודעה בעל פה במקום".

<פנינה בן דוד: מקום העסק זה דבר מאוד רחב.

<פנינה בן דוד: אצלנו הרבה פעמים שיחות לקבלה בכלל לא מקליטים, ורק חלק מהשיחות למרכז ההזמנות מוקלטות.

<פנינה בן דוד: אז אם צרכן הזמין במרכז ההזמנות הרבה פעמים הם מתקשרים לקבלה כשלא ניתן בכלל להזמין או לקבל לפעמים, ואז אומרים משהו, ויש אי ודאות, ואחר כך ויכוחים – כן ביטלתי, לא ביטלתי.

<פנינה בן דוד: הייתי רוצה שזה יהיה יותר מחודד.

<פנינה בן דוד: אם הזמנת במרכז הזמנות – תבטל במרכז הזמנות.

<פנינה בן דוד: לחדד את "במקום העסק" כדי שלא ייווצר מצב שהוא ימצא באינטרנט איזשהו טלפון של מישהו בעסק ואז הוא יתקשר ויגיד, אוקיי, ביטלתי, הודעתי לו או ישלח מייל או פקס למקום שהוא בכלל לא המקום שרשאי להזמין או לבטל.

איתן כבל: כאילו שהמצאנו את הגלגל.

איתן כבל: אני אומר מהניסיון האישי.

איתן כבל: זה לא משנה אם אתה אצל סוכן נסיעות או עושה את זה באינטרנט, יש לך גם הכללים שאתה רוצה לבטל.

איתן כבל: הרי ביטול זה לא עניין שפרץ לנו עכשיו לדיון, שפתאום יש נושא כזה שקוראים לו "לבטל".

איתן כבל: זה חלק בלתי נפרד ממערכות היחסים.

איתן כבל: אני לא רוצה לייצר מצב מצד אחד לטרטר אתכם יתר על המידה, אבל צריך מראש לדעת שאם אתה רוצה לבטל – כמו שאתה אומר לו את דרכי ההתקשרות, יש גם דרכי ביטול.

איתן כבל: חלק מהעניין זה איפה אתה מבטל.

<פנינה בן דוד: נכון.

<פנינה בן דוד: אז אם באמת אתם מחייבים שכל עוסק יכתוב לו באתר אינטרנט את דרכי הביטול אז הוא יכתוב טלפון של מרכז הזמנות או פקס, ואלה יהיו דרכי הביטול.

<פנינה בן דוד: שהוא לא פתאום יתקשר או יגיע איזה פקס - -

איתן כבל: ברור.

איתן כבל: לא יגיד לו 144 של בריטניה.

איתן כבל: הוא יגיע לפה.

<פנינה בן דוד: אתם מתעקשים שלא צריך אישור מטעם העסק שהעניין בוטל.

<פנינה בן דוד: גם פקס לפעמים לא עובד.

<פנינה בן דוד: מה שאני אומרת זה שיהיו דברים מסוימים שהוא יידע שאם הוא צריך לבטל אז רק באמצעים האלה או בטלפונים האלה או בפקס הזה או במייל הזה.

יואל חסון: אתם אמורים לפרסם את זה בחשבונית או בכל מקום.

<הילה שטרן אטיאס: בניגוד לאינטרנט שזה כתוב מפורשות פה גם לא רשום במספר טלפון ייעודי.

יואל חסון: אבל אתם אמורים לפרסם את זה.

<אביטל סומפולינסקי: הוא צריך לגלות לו את כל הפרטים שבאמצעותם הוא יכול לעשות את זה.

<אביטל סומפולינסקי: האם הזכות שלו לבטל היא באותם אמצעים שבו הוא - - -

<קריאות: - - -

<פנינה בן דוד: הוא מתקשר לקבלה, וקבלה עסוקים במשהו, ובכלל אין סמכות - -

איתן כבל: גברתי, העניין ברור.

איתן כבל: בואו לא נעשה מזה יום לימודים ארוך מדבר שהוא פשיטא, ואנחנו עושים אותו בחיי היום-יום.

<פנינה בן דוד: לכבד את בית העסק.

<אביטל סומפולינסקי: אם הוא גילה בטופס הגילוי שהוא צריך להגיד מהי כתובת הדואר, מה מספר הטלפון, מה מספר הפקס - -

איתן כבל: אני רוצה לחדד את זה.

איתן כבל: אני רוצה שייכתב בצורה מפורשת.

איתן כבל: לביטול עסקה יהיו כתובים כל הפרטים.

<אביטל סומפולינסקי: זה כתוב.

איתן כבל: זה כתוב רק להתקשרות.

<אביטל סומפולינסקי: לא, לא.

<הילה דוידוביץ- בלומנטל: לא, לביטול עסקה.

איתן כבל: אז מה הבעיה?

<אביטל סומפולינסקי: הסעיף קובע את חובת הגילוי במובן הזה שאלה הפרטים שהעוסק אומר.

<אביטל סומפולינסקי: אין המקבילה של זה בחוק שאומרת שהזכות של הצרכן קשורה לפרטים שהעוסק נתן.

<אביטל סומפולינסקי: זאת אומרת אם הכתובת של מקום העסק לביטול היא א', והוא הולך למקום אחר לבטל - -

יואל חסון: אז הביטול לא רלוונטי.

<אביטל סומפולינסקי: - - אז האם אנחנו רוצים - -

איתן כבל: לא.

איתן כבל: אם אני מבטל עסקה שעשיתי עם הילה, אני אמור לבטל מולה את העסקה, אלא אם כן נכתב במפורש שלביטול עסקאות צריך לבצע את הפעולות מול גורם אחר כי מי שמכר לך הוא לא בהכרח האיש.

<הילה דוידוביץ- בלומנטל: השאלה אם שולחים את הביטול לכתובת מייל אחרת שמופיעה במקום אחר.

יואל חסון: אז הוא לא ביטל.

איתן כבל: אז הוא לא ביטל.

<הילה דוידוביץ- בלומנטל: ברור שלא.

<קריאות: - - -

יואל חסון: זה ברור בסעיפי החוק הצורך או הדרישה להיות מאוד נהירים לגבי האופציה לביטולים, נכון?

יואל חסון: פרסום טלפון, כתובת – הכול צריך להיות נהיר בכל ניר, בכל פרסום.

יואל חסון: נכון?

<חנה וינשטוק טרי: כן, גם כתוב בפסקה 2.

<חנה וינשטוק טרי: הוא צריך לגלות את הדרכים שבהן אפשר למסור הודעת ביטול, "את הפרטים הנוגעים לעניין האמצעים".

<חנה וינשטוק טרי: זאת אומרת הוא צריך לגלות את הכתובת של המייל - -

יואל חסון: העוסק.

<חנה וינשטוק טרי: - - את מספר הטלפון.

<קריאות: - - -

יואל חסון: בוודאי שהוא צריך.

יואל חסון: אז אם הוא לא יבטל, הוא לא יבטל.

<הילה דוידוביץ- בלומנטל: בוא נבדוק בנוסח.

<אביטל סומפולינסקי: העיקרון ברור.

<אביטל סומפולינסקי: זאת הייתה הכוונה, אבל אם צריך אנחנו נבהיר בחוק את הקשר בין סעיף קטן (א) לרישא של סעיף 2(ד) במובן הזה שהוא חייב לאפשר לו את הביטול בדרכים מסוימים תוך זה שהוא אומר לו מהן הדרכים האלה מבחינת - - - זאת הייתה הכוונה.

איתן כבל: אם העובדה שאנחנו מנהלים בינינו את השיח הזה, שזה לא מספיק חד וברור, אז שווה.

איתן כבל: איפה הבעיה שלי?

איתן כבל: אנחנו אוהבים מאוד את הלקוח, אבל אי אפשר להמליץ עליו להדליק משואה שהוא מתקתק הכול.

איתן כבל: זה לא רק העוסקים, גם הם ישראלים.

איתן כבל: פעם הוא עוסק, פעם הוא קונה.

איתן כבל: כל אחד תלוי ברגע שהוא נמצא בו.

איתן כבל: הרבה פעמים עוד לא שילמת, אלא רק ביצעת הזמנה, ועוד לא הפעלת את כרטיס האשראי.

איתן כבל: עוד לא חייבו אותך.

איתן כבל: צודקת – הוא מתקשר למלון ואומר שהוא ביטל.

איתן כבל: במקרה המנקה עבר ומבחינתו הוא ביטל.

איתן כבל: הכוונה, כמובן, למישהו שאיננו מורשה בכלל לטפל בעניין כזה.

איתן כבל: לכן צריך שיובהר בצורה ברורה שזאת הייתה הכוונה.

איתן כבל: זה עניין ניסוחי.

איתן כבל: שיובהר שלא כל טלפון שהגיע לחדר מסאז'ים נחשב לביטול, והיא בכלל חושבת שביטלו לה טיפול.

<חנה וינשטוק טרי: זה צריך להיות בהנחה שהעוסק נתן גילוי נאות.

<חנה וינשטוק טרי: כי אם העוסק לא נתן גילוי נאות אז אם הוא התקשר גם - -

איתן כבל: ברור כשמש כאור הירח.

איתן כבל: אם הוא נתן לו טלפון מנותק - -

<חנה וינשטוק טרי: - - - פרשנות.

איתן כבל: אני לא רוצה פרשנות.

איתן כבל: אני רוצה שהדברים האלה ייכתבו לשני הדברים בצורה מפורשת.

איתן כבל: את מבינה מה אני אומר?

<חנה וינשטוק טרי: אני מבינה מאוד.

איתן כבל: ההתקשרות חייבת להיות כזאת שהעוסק לא נותן מספר שהוא בכלל מנותק.

איתן כבל: דרך אגב, יהיו גם תקלות מן הסוג הזה.

איתן כבל: לכן יש לנו פה מנעד של דרכי התקשרות.

איתן כבל: אתה מקבל את כל האפשרויות.

איתן כבל: לכן יכול להיות מצב שאתה מתקשר למקום, והטלפון מנותק.

איתן כבל: לא קרו מקרים שלא שילמו?

איתן כבל: ראיתי את זה בכנסת עכשיו, שבאו לשלם עם כרטיסי אשראי וניתקו את הקו.

איתן כבל: במקרה הייתי נוכח בשיחה.

איתן כבל: הם אפילו לא ידעו שניתקו להם את הקו.

איתן כבל: הם לא שילמו, והכנסת כן שילמה ולא שילמה, העבירו, לא העבירו.

איתן כבל: אלה דברים שיקרו כל הזמן.

איתן כבל: לכן יש פה מנעד של אפשרויות.

איתן כבל: חוץ מזה, זה נהיה כבר חפירה.

<אביטל סומפולינסקי: האפשרות לבטל באופן ספציפי ולא רק בדואר רשום, אלא עם כתובת מייל לא רק נועדה להקל על העוסק, אלא בעיקר נועדה לתת ודאות לצרכן מהם האמצעים.

יואל חסון: אז אנחנו נבהיר בניסוח שהניתוק חייב להיות באמצעי הגילוי הנאות לטובת הניתוק.

<אביטל סומפולינסקי: שהחובה של העוסק לאפשר את הביטול כוללת בתוכה גם את החובה לתת את הפרטים, ושני הדברים האלה קשורים זה בזה.

איתן כבל: אוקיי.

איתן כבל: תודה.

<הילה שטרן אטיאס: רק לעניין הדואר הרשום.

<הילה שטרן אטיאס: לפי החוק להגנת הצרכן, שבעה ימים לפני טיסה אסור לצרכן לבטל את העסקה מכיוון שכרטיסי טיסה הם טובין - - - זאת אומרת אם אני לא אקבל את ההודעה בזמן אני לא אוכל למכור את זה לאחר, ואז נוצר מצב שאני משיבה את הכסף, ואני נפגעת.

איתן כבל: מה גברתי רוצה?

<הילה שטרן אטיאס: בדואר רשום יכול להיווצר מצב שהוא ישלח את זה שמונה ימים לפני כן, אבל כמו שדואר ישראל עובד אני אקבל את זה בבוקר הטיסה, ואני לא אוכל למכור את המושב מחדש.

<הילה שטרן אטיאס: לכן אני חושבת שדואר רשום הוא לא אמצעי רלוונטי, לפחות לא במניין הימים הסמוך לטיסה.

<אביטל סומפולינסקי: אז גם כאן ההסמכה הכללית של השר תהיה לא רק לפטור מחובה בעל-פה, אלא היא יכולה להיות - - - גם באמצעים אחרים.

<הילה דוידוביץ- בלומנטל: זה לא יגבר על סעיפים אחרים.

<הילה דוידוביץ- בלומנטל: ברור שאם יש שם חריג - -

איתן כבל: הילה, תקשיבי, אם אני אאפשר לכל עוסק להגיד - -

<לאה ורון: אבל היא צודקת.

איתן כבל: כן, אבל הסיכוי שצרכן יבטל כרטיס טיסה בדואר – קרה לכם דבר כזה?

<הילה שטרן אטיאס: בדואר רשום?

<הילה שטרן אטיאס: כן.

<הילה שטרן אטיאס: היו נוסעים ששלחו - - -

איתן כבל: מתי?

<הילה שטרן אטיאס: בקיץ האחרון.

איתן כבל: באמת?

איתן כבל: כמה?

<הילה שטרן אטיאס: שלושה מקרים.

יואל חסון: מתוך מיליוני כרטיסים שאתם מוכרים בשנה.

<הילה שטרן אטיאס: - - -

איתן כבל: זה אפילו לא – דרך אגב, זה בדיוק באותו מקום שהאיש התקשר והטלפון מנותק.

איתן כבל: אם אנחנו נבדוק סיכוי שטלפון מנותק כי נפל הקו או יש עומס זה יותר מאשר שלושה מתוך מיליוני כרטיסים.

איתן כבל: החקיקה גם איננה מתוכננת בצורה כזאת שהיא נותנת מאה אחוז ביטחון לכל דבר.

איתן כבל: היא יודעת לנסות להתמודד בהחזקת השור בקרניו.

איתן כבל: לא תהיה עבודה לבתי משפט אם אנחנו יודעים להגיד - -

<אביטל סומפולינסקי: החוק לא קובע את עצם הזכות לביטול, אלא רק את עצם הביטול.

<אביטל סומפולינסקי: ברור שהחוזה עם הצרכן הוא כזה שאי אפשר לבטל אותו אחרי מועד הטיסה.

<הילה שטרן אטיאס: אבל הוא ישלח את הדואר הרשום שמונה ימים לפני הטיסה - -

איתן כבל: כן, כן, בסדר.

יואל חסון: לפי מה שאתם מפרסמים, ארבעה מיליון איש טסים בשנה ב"אל-על".

יואל חסון: את מדברת אתי על שלושה-ארבעה מקרים.

יואל חסון: אז בגלל זה אני אשנה את החוק?

<הילה שטרן אטיאס: אבל עד עכשיו זה לא היה חלק מהחוק.

<הילה שטרן אטיאס: עכשיו זה חלק מהחוק.

איתן כבל: הילה, דעתך נשמעה ואפילו בכבוד.

איתן כבל: אני לא מקבל אותה.

איתן כבל: עורכת הדין יעל טבק, בבקשה.

<יעל טבק: מכיוון שאנחנו בפתחה של עונה חמה בתיירות אז אם אפשר שבמקביל לכניסת החוק הזה גם התקנות שהשר יכול גם ככה לעשות - -

איתן כבל: לא.

איתן כבל: אני לא יכול להתחייב לך על זה.

איתן כבל: אני כבר אומר לך, אתם לא תתמוטטו עקב התקנות שתיכנסנה עכשיו או לא עכשיו לתוקף.

איתן כבל: זה ממש מוגזם.

איתן כבל: התקנות שעשינו זה ממש כדי לבוא לקראתכם באקסטרים.

יואל חסון: זה במקרים יוצאים דופן, לא בכל דבר.

<שירלי קציר: לעניין האינטרנט – זאת פעם ראשונה שאנחנו רואים את זה במסגרת הוראות חוק הגנת הצרכן.

<שירלי קציר: אני מבקשת - -

איתן כבל: מה את אומרת?

<שירלי קציר: - - - לעניין אתר ישראלי.

<שירלי קציר: אז יצאתי חובתי.

איתן כבל: לא הבנתי.

איתן כבל: אה, אנחנו נדווח לפיקוד הקדמי של החברה שאת מייצגת שאת עושה את עבודתך נאמנה.

איתן כבל: עמדתך לא התקבלה.

איתן כבל: את עכשיו נכנסת דרך החלון.

יואל חסון: דרך הברזל.

איתן כבל: אני מבין לאן את חותרת והולכת, ואני מכבד את העמדה שלך.

איתן כבל: רק כבר קיימנו דיון על זה.

<אביטל סומפולינסקי: זאת הפעם הראשונה שחוק הגנת הצרכן - - - אינטרנט?

<שירלי קציר: כן.

איתן כבל: ביחס אליכם.

<שירלי קציר: לא, בכלל.

<הילה שטרן אטיאס: לכל חברות התעופה הזרות.

יואל חסון: הגיע הזמן, את לא חושבת?

איתן כבל: אתם מכירים את צוקרברג?

<שירלי קציר: שמענו עליו.

איתן כבל: נו, באמת.

יואל חסון: יש לנו הקראות.

איתן כבל: תודה.

איתן כבל: הניסיון לא צלח.

<שירלי קציר: אדוני, רק אם יורשה לי לחדד - -

איתן כבל: לא יורשה לך.

<שירלי קציר: - - - לפרוטוקול - - -

יואל חסון: זאת התשה.

יואל חסון: היא מתישה אותנו.

איתן כבל: גברתי, יש לי רבע שעה.

איתן כבל: יש לי עוד מסיבת יום הולדת של חברת כנסת מכובדת ואהובה עלי.

איתן כבל: אני לא אאפשר לגברתי למנוע ממני את זה.

יואל חסון: לאיזו מסיבה לא הוזמנתי?

<אביטל סומפולינסקי: בשינויים גם של מחיקת המילה "לפי בחירת הצרכן" וההסמכה הכללית - - - באמצעים מסוימים.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד סעיף 7(א)– רוב

איתן כבל: נמנעים – אין

איתן כבל: סעיף 7 אושר.

איתן כבל: כן, גברתי.

<שירלי קציר: אדוני, אם אפשר להוסיף "אתר אינטרנט בשפה העברית"?

איתן כבל: לא.

איתן כבל: הבנו, די.

<שירלי קציר: זה אמור לחול על חברות זרות.

איתן כבל: יקירה, אמרתי שאני לא אפתח את הדיון מחדש.

איתן כבל: נו, באמת.

איתן כבל: הסעיף מתחיל לזוז לי בראש.

איתן כבל: אני מכבד אותך.

איתן כבל: את לא מבינה?

איתן כבל: קבענו את הכללים איך להתמודד עם השאלות האלה.

איתן כבל: יעל העלתה את זה, הילה העלתה את זה.

איתן כבל: גם אם זה לא מוצא חן בעיניהן העניין ברור.

איתן כבל: הן לא מייצגות רק את עצמן.

איתן כבל: גם הן עובדות מול חברות זרות, ולא רק מול פגסוס.

איתן כבל: נקודה.

איתן כבל: מספיק.

איתן כבל: דנו בזה לפני שהגעת, סיכמנו את העניין, וזהו.

איתן כבל: כן, גיל.

<גיל ברגפוינד: בעקבות ההערה שלי בתחילת הדיון כיוון שדיברנו על חברות התקשורת, אני מבקש שהסעיף ייכתב בצורה כזאת: "לעניין עסקה שניתן להתקשר עם צרכן באינטרנט ולעניין עסקה שבוצעה עם עוסק מאלה המפורטים בתוספת השנייה" – שזה החברות – " ייצור עוסק בדף הראשי של אתר האינטרנט שלו קישור ייעודי שבאמצעותו ניתן לשלוח הודעת ביטול ולשמור העתק ממנה בהתאם להוראות סעיף קטן (א)(5)- -".

איתן כבל: אתה עכשיו מחרה אחרי הגברת מ"פגסוס".

יואל חסון: אתה תמנע את העברת החוק.

יואל חסון: אתה פשוט עושה לנו עיכובים.

איתן כבל: אפילו הילדה שלי בת ה-5 יודעת להפעיל וללחוץ - -

יואל חסון: צילום מסך וזהו.

איתן כבל: צילום מסך.

איתן כבל: אני עושה את זה כל הזמן.

יואל חסון: אנשים מצלמים את מסך המחשב שלהם ככה.

יואל חסון: בואו נתקדם.

יואל חסון: אתה בעד הצרכן, נכון?

איתן כבל: אני לא יכול להגיד לו, ובתנאי שעמד לידו אדם מעל גיל 18 שבדיוק סיים לשטוף כלים.

איתן כבל: חברים, אני לא במקום הזה.

איתן כבל: אני מתקדם.

איתן כבל: הצרכן יותר מתוחכם בעניינים האלה של הביטול מאשר אתה מעלה על דעתך.

איתן כבל: מי בעד סעיף (ב)?

איתן כבל: מי נגד?

איתן כבל: מי נמנע?

איתן כבל: בעד סעיף 7(ב) – רוב

איתן כבל: נמנעים – אין

איתן כבל: אושר.

איתן כבל: תודה.

איתן כבל: מי בעד?

איתן כבל: בעד סעיף 7(ג) – רוב

איתן כבל: נמנעים – אין

איתן כבל: הסעיף אושר.

יואל חסון: זה בטוח שזאת חשבונית שמגיעה באופן שוטף?

<אביטל סומפולינסקי: זה הסעיף הבא.

איתן כבל: כתוב.

איתן כבל: זה (ה)(1).

יואל חסון: זה בטוח שזה בחשבונית שמגיעה באופן שוטף?

<אביטל סומפולינסקי: זה הסעיף הבא.

איתן כבל: נכון.

איתן כבל: זה (ה)(1).

<אביטל סומפולינסקי: המינוחים של עוסק העומד להתקשר עם צרכן בעסקה בחוק הגנת הצרכן מביאים אותנו לשלב לפני ההתקשרות.

<אביטל סומפולינסקי: בסופו של דבר מה שמבוקש כאן – אנחנו רוצים לצאת מנקודת הנחה שיש כבר התקשרות.

<אביטל סומפולינסקי: לכן נראה לי שהמינוח צריך להיות "עוסק שהתקשר עם צרכן בעסקה".

<אביטל סומפולינסקי: פחות להגיע לשלב הקודם.

<חנה וינשטוק טרי: דווקא פה אנחנו מוכנים להקל.

<חנה וינשטוק טרי: השאלה אם צריך לגלות את זה בשלב שלפני העסקה או שאתה יכול לגלות את זה גם אחרי כן, אבל אתה חייב לגלות.

<חנה וינשטוק טרי: אני חושבת שאפשר גם אחרי כן - - - כל עוד המידע מה הוא - - - הוא יקבל את זה בגילוי נאות, הוא יקבל את זה בחשבונית.

<חנה וינשטוק טרי: עוד הערה לנוסח – במקום "הדרכים שבהן הוא רשאי למסור הודעת ביטול", שיהיה כתוב: "את הדרכים למסירת הודעת ביטול".

<חנה וינשטוק טרי: זאת הטרמינולוגיה - - - בתחום.

<חנה וינשטוק טרי: בסדר?

יואל חסון: אז תקריאי את הנוסח עם שני התיקונים.

איתן כבל: מי בעד עם התיקונים?

איתן כבל: בעד סעיף (ד) – רוב

איתן כבל: נמנעים – אין

איתן כבל: סעיף (ד) אושר.

יואל חסון: זאת גם חשבונית שוטפת, נכון?

יואל חסון: לא החשבונית הראשונה.

יואל חסון: כל חשבונית.

<חנה וינשטוק טרי: גם החשבונית השוטפת.

יואל חסון: זה ברור מהנוסח?

<אביטל סומפולינסקי: כן.

<חנה וינשטוק טרי: כאן יש לנו הערה.

<חנה וינשטוק טרי: לכאורה עולה מהסעיף שרק אם אתר האינטרנט משמש חנות מקוונת יש חובה לגלות באתר אינטרנט.

<חנה וינשטוק טרי: לדעתי, צריך לעשות הפרדה ולהגיד שאם יש לו אתר אינטרנט, גם אם זאת לא חנות מקוונת אתה צריך לגלות את זה באתר.

<חנה וינשטוק טרי: כמובן, אם זה אתר מקוון זה צריך להיות - - -

איתן כבל: מקובל.

יואל חסון: מקובל.

<אביטל סומפולינסקי: כשהפנינו ל"כאמור בסעיף קטן (ב)" זאת הייתה הכוונה.

<אביטל סומפולינסקי: אבל הרעיון הוא שחובת הגילוי באתר האינטרנט, אם יש לו אתר.

<חנה וינשטוק טרי: אגב, זה קיים היום מכוח החוק.

יואל חסון: אבל לא בהכרח הוא חנות מקוונת.

יואל חסון: גם אם הוא לא חנות מקוונת.

איתן כבל: גם אם הוא לא.

<אביטל סומפולינסקי: אם הוא חנות מקוונת אז ההודעה צריכה להיות ממוקמת ליד הקישור הייעודי כדי שהוא לא יצטרך לחפש את זה.

<אביטל סומפולינסקי: לכן הקישור הייעודי נמצא שם.

<אביטל סומפולינסקי: פשוט יובהר בנוסח.

איתן כבל: מי בעד (ה) עם התוספת?

איתן כבל: בעד סעיף (ה) – רוב

איתן כבל: נמנעים – אין

איתן כבל: סעיף (ה) אושר.

איתן כבל: מי בעד?

איתן כבל: בעד סעיף (ו) – רוב

איתן כבל: נמנעים – אין

איתן כבל: תודה, הסעיף אושר.

איתן כבל: זה אומר?

<חנה וינשטוק טרי: 14ו זה עסקאות הפרונטליות.

<חנה וינשטוק טרי: זה תקנות ביטול עסקה.

<חנה וינשטוק טרי: פה אתה יכול לבטל - - -

איתן כבל: זה החוק שלי?

<חנה וינשטוק טרי: בדרך כלל הביטול יהיה - -

איתן כבל: זה החוק שלי.

<חנה וינשטוק טרי: אין כאן עניין לכתובת מייל או דואר רשום.

<חנה וינשטוק טרי: פשוט - - -

<לאה ורון: החזר כספי או זיכוי בשל החזרת טובין.

<חנה וינשטוק טרי: שם אנחנו לא כובלים את העוסק לביטולים.

איתן כבל: מי בעד סעיף קטן (ז)?

איתן כבל: בעד סעיף (ז) – רוב

איתן כבל: נמנעים – אין

איתן כבל: הסעיף אושר.

איתן כבל: תודה.

<חנה וינשטוק טרי: עיצומים כספיים.

איתן כבל: כן, אני מבין.

איתן כבל: תכף תעשו את זה כמקשה אחת.

<לאה ורון: למה אתם מוחקים את פסקה 17?

איתן כבל: מה פשר המחיקות האלה?

<חנה וינשטוק טרי: מכיוון שעכשיו יצרנו סעיף ייעודי לכל הנושא של הדרכים לביטול עסקה זה יהיה בסעיפים נפרדים.

<חנה וינשטוק טרי: לכן הורדנו את פסקה 17 כי היא דיברה על החובה מהסעיף הקודם לפרסם באתר האינטרנט את הדרכים לביטול עסקה.

<חנה וינשטוק טרי: בעצם הוספנו שתי הפרות: הפרה אחת שהוא לא אפשר לו למסור באחת הדרכים.

<חנה וינשטוק טרי: זאת אומרת העוסק חייב לאפשר ביטול בכל אחד מהאמצעים; וההפרה השנייה שהוא לא גילה.

יואל חסון: והעיצומים?

<חנה וינשטוק טרי: אלה העיצומים.

<חנה וינשטוק טרי: סעיף (31א) זה סעיף הפיצוי לדוגמה.

<חנה וינשטוק טרי: זה מקום שבו את מבקשת לבטל את העסקה, והעוסק לא משיב את הכסף אז יש לצרכן זכות לבקש פיצויים לדוגמה.

<חנה וינשטוק טרי: הרי עסקינן בביטול עסקאות.

<חנה וינשטוק טרי: זה פשוט התאמות.

איתן כבל: כן, בת-שבע, בבקשה.

<בת שבע נחמיה: נושא התיעוד של העוסק על בקשת הביטול לא נכנס למסגרת ההסדרה כאן?

<אביטל סומפולינסקי: אין חובה, אז ממילא אין הפרה.

<בת שבע נחמיה: אם בהסדרה יש - -

<אביטל סומפולינסקי: אם בהסדרה יש אז האכיפה תיעשה במסגרת האכיפה של אי עמידה ברישיונות.

<אביטל סומפולינסקי: יש עיצומים כספיים על אי עמידה ברישיונות, לא?

<בת שבע נחמיה: כן, בחלק מהרישיונות.

<קריאה: אם כבר מסדירים את זה אז אולי כדאי להסדיר גם את זה.

<קריאה: חבל.

<בת שבע נחמיה: תיעוד במערכות של בעל הרישיון.

<בת שבע נחמיה: הוראה כללית כזאת.

איתן כבל: חנה, מה אתן אומרות?

איתן כבל: חבל על הדיבור.

<חנה וינשטוק טרי: זה חדש עכשיו.

<חנה וינשטוק טרי: אנחנו לקראת סוף הדיון.

איתן כבל: חברים, אני לא אתחיל פה.

<אביטל סומפולינסקי: סעיף 10.

איתן כבל: הקראתי אותו.

<אביטל סומפולינסקי: זה גם תיקון סעיף שנמחק.

<אביטל סומפולינסקי: אפשר להצביע.

איתן כבל: מי בעד סעיפים 8, 9, 10?

איתן כבל: בעד סעיפים 8, 9, 10 – רוב

איתן כבל: נמנעים – אין

איתן כבל: הסעיפים אושרו.

<אביטל סומפולינסקי: עוד דבר אחד.

<אביטל סומפולינסקי: אני רוצה לדבר על נושא התחילה והתחולה, בעיקר נוכח הטענות שעלו כאן על הצורך להתארגן.

<אביטל סומפולינסקי: אני מציעה שניתן לשוק שלושה חודשים להתארגן לתחילה של החוק - -

איתן כבל: הילה, למה שלושה חודשים לא מספיק?

<הילה שטרן אטיאס: אנחנו נרצה לקדם תקנות במקביל, ולפחות לנסות.

<הילה שטרן אטיאס: אני לא מאמינה שבשלושה חודשים אנחנו נספיק.

איתן כבל: הילה, לצערי, אני לא יודע להתחייב לך על זה אפילו בשנה.

<אביטל סומפולינסקי: התקנות הן תקנות רשות, הן לא תקנות חובה.

<הילה שטרן אטיאס: - - -

איתן כבל: הילה, אני אאפשר ארבעה חודשים כדי לתת לכם לפחות לעבור את הקיץ, מה שנקרא, כמו שיעל ביקשה כך שלא תצטרכו לשבור את הראש.

<אביטל סומפולינסקי: בנוסף לתחילה מאחר שהיא בעוד 4 חודשים מתעוררת שאלת התחולה, ומה קורה עם העסקאות שנחתמו קודם לכן.

<אביטל סומפולינסקי: מאחר שסעיף קטן (ד) מדבר במועד החתימה בחוזה אז ברור שהכוונה היא לא ללכת אחורה ארבעה חודשים על כל העסקאות, ולתקן את החוזה.

<אביטל סומפולינסקי: אז נחריג מהתחולה שסעיף קטן (ד) שעל עסקאות שנחתמו קודם לכן סעיף קטן (ד) לא יחול.

<אביטל סומפולינסקי: הוא יחול רק לגבי עסקאות שנחתמות החל ביום התחילה.

איתן כבל: ברור כשמש לאור הירח.

יואל חסון: רק להבהיר – התקנות הן באישור ועדת הכלכלה.

איתן כבל: זה ברור.

יואל חסון: שנית, מה קורה עם עסקה שנחתמה לפני שנה, והיא מתמשכת?

<אביטל סומפולינסקי: עוד ארבעה חודשים מיום פרסום החוק בכל חשבונית יהיה צורך להודיע.

<אביטל סומפולינסקי: אבל לא יצטרכו לתקן את החוזה.

<חנה וינשטוק טרי: אבל בחשבוניות.

<אביטל סומפולינסקי: בוודאי.

<אביטל סומפולינסקי: סעיף קטן (ה) יחול בעוד ארבעה חודשים.

יואל חסון: זה ברור.

איתן כבל: זה ברור.

איתן כבל: תודה.

איתן כבל: חברות וחברים, יקירותי, מזל טוב.

איתן כבל: החוק עולה למליאה לקריאה שנייה ושלישית.

יואל חסון: חוק חשוב מאוד.

יואל חסון: תודה לכולכם.

איתן כבל: תודה לכל העוסקים במלאכה, גם לגברת מ"פגסוס".

איתן כבל: בפעם הבאה תגיעי - -

<קריאה: היא כבר לא תגיע לפה לדיונים.

איתן כבל: לא חס וחלילה.

איתן כבל: זה מאתגר אותה יותר עכשיו.

איתן כבל: תודה רבה לכם.

איתן כבל: הישיבה נעולה.

איתן כבל: יום נפלא.